ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ബെംഗളൂരുവിൽ ഏപ്രിൽ 24 ന് ഉദ്ഘാടനം ചെയ്യുന്ന ഖേലോ ഇന്ത്യ യൂണിവേഴ്സിറ്റി ഗെയിംസിനെ പ്രധാനമന്ത്രി അഭിസംബോധന ചെയ്യും
ഏപ്രിൽ 24 ന് ഉദ്ഘാടനം ചെയ്യപ്പെടുന്ന ഖേലോ ഇന്ത്യ യൂണിവേഴ്സിറ്റി ഗെയിംസ് ബെംഗളൂരുവിൽ നടക്കുന്നത് അത്യന്തം സന്തോഷകരമായ കാര്യമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. യുവ കായിക പ്രതിഭകളെ പരിപോഷിപ്പിക്കുന്നതിൽ ഈ ഗെയിമുകൾ വളരെയധികം സഹായിക്കുമെന്ന് ശ്രീ മോദി പറഞ്ഞു. നാളെ വൈകുന്നേരം കളികൾ ആരംഭിക്കുന്നതിനെക്കുറിച്ചുള്ള തന്റെ സന്ദേശവും പങ്കിടുമെന്ന് ശ്രീ മോദി അറിയിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ബെംഗളൂരുവിൽ നടക്കുന്ന ഖേലോ ഇന്ത്യ യൂണിവേഴ്സിറ്റി ഗെയിംസ് നാളെ ഏപ്രിൽ 24 ന് ഉദ്ഘാടനം ചെയ്യപ്പെടുമെന്നത് വളരെ സന്തോഷമുള്ള കാര്യമാണ്. യുവ കായിക പ്രതിഭകളെ പരിപോഷിപ്പിക്കുന്നതിൽ ഈ ഗെയിമുകൾ വളരെയധികം സഹായിക്കും. നാളെ വൈകുന്നേരം ഗെയിംസിന്റെ തുടക്കത്തിൽ തന്നെ ഞാൻ എന്റെ സന്ദേശവും പങ്കിടും. "
--ND--
(It is a matter of great joy that the Khelo India University Games being held in Bengaluru will be inaugurated tomorrow, 24th April. These games will go a long way in nurturing young sporting talent.. I would also be sharing my message on the start of the games tomorrow evening.
— Narendra Modi  April 23, 2022
റോഡ് ഗതാഗത, ഹൈവേ മന്ത്രാലയം
കേരളത്തിൽ, ദേശീയപാതയുടെ നിർമ്മാണത്തിലിരിക്കുന്ന അടിപ്പാതയുടെ സ്ലാബ് തകർന്നു; ആളപായം റിപ്പോർട്ട് ചെയ്തിട്ടില്ല
തകർച്ചയുടെ കാരണം വിശദമായി പരിശോധിക്കുന്നതിനായി വിദഗ്ധ സമിതി രൂപീകരിച്ചു
ന്യൂ ഡൽഹി: ഒക്ടോബർ 30, 2022
കേരളത്തിലെ NH 66-ലെ ചെങ്ങള മുതൽ നീലേശ്വരം വരെയുള്ള ഭാഗത്തെ നിർമ്മാണത്തിലിരിക്കുന്ന വെഹിക്കുലർ അണ്ടർ പാസിന്റെ  ഡെക്ക് സ്ലാബ് 2022 ഒക്ടോബർ 29 ശനിയാഴ്ച പുലർച്ചെ 03:30 ന് തകർന്നു. ഡെക്ക് സ്ലാബ് നിർമാണത്തിന്റെ കോൺക്രീറ്റിങ് ജോലികൾ പുരോഗമിക്കുന്നതിനിടെയാണ് സംഭവം. ആളപായമില്ല. ഒരാൾക്ക് നിസാര പരിക്കുകൾ റിപ്പോർട്ട് ചെയ്തിട്ടുണ്ട്.
ഡെക്ക് സ്ലാബിന്റെ കോൺക്രീറ്റിംഗ് ജോലികൾ നടത്തുന്നതിനുള്ള സ്കഫോൾഡിംഗ് തകർന്നതാണ് അപകടത്തിലേക്ക് നയിച്ചതെന്നാണ് പ്രാഥമിക വിശകലനത്തിൽ അനുമാനിക്കുന്നത്. എന്നിരുന്നാലും, തകർച്ചയുടെ കാരണം വിശദമായി പരിശോധിക്കുന്നതിനായി, NHAI, നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി  സൂറത്ത്കല്ലിലെയും കാലിക്കറ്റിലെയും പ്രൊഫസർമാരുടെ ഒരു വിദഗ്ധ സമിതി രൂപീകരിച്ചു. ഇത്തരം സംഭവങ്ങൾ ആവർത്തിക്കാതിരിക്കാനുള്ള പരിഹാര നടപടികളും വ്യവസ്ഥാപരമായ മെച്ചപ്പെടുത്തലുകളും സമിതി നിർദ്ദേശിക്കും.
ഹൈവേ നിർമാണത്തിൽ ഉയർന്ന ഗുണ നിലവാരം പുലർത്താൻ NHAI പ്രതിജ്ഞാബദ്ധമാണ്. ദേശീയപാതയുമായി ബന്ധപ്പെട്ട പാലങ്ങൾ, അപ്പ്രോച്ചുകൾ, മറ്റു അടിസ്ഥാന സൗകര്യങ്ങൾ എന്നിവയുടെ നിർമാണ നിലവാരത്തിൽ എന്തെങ്കിലും വീഴ്ചകൾ ഉണ്ടായാൽ, വീഴ്ച വരുത്തുന്ന സ്ഥാപനങ്ങൾ/കൺസഷനയർമാർ/കോൺട്രാക്ടർമാർ/കൺസൾട്ടന്റുമാർ/ഉദ്യോഗസ്ഥർക്കെതിരെ ശിക്ഷാനടപടികൾ തീരുമാനിക്കാൻ NHAI-ക്ക് കർശനമായ നയമുണ്ട്.
(Visitor Counter : 86
പ്രധാനമന്ത്രിയുടെ ഓഫീസ്
ഇന്ത്യയുടെ ജി 20 പ്രസിഡൻസിയുമായി ബന്ധപ്പെട്ട വശങ്ങൾ പ്രധാനമന്ത്രിയുടെ അധ്യക്ഷതയിൽ ചേർന്ന ഗവർണർമാരുടെയും മുഖ്യമന്ത്രിമാരുടെയും ലഫ്റ്റനന്റ് ഗവർണർമാരുടെയും വീഡിയോ സമ്മേളനം ചർച്ച ചെയ്തു
ഇന്ത്യയുടെ ജി 20 പ്രസിഡൻസിയുമായി ബന്ധപ്പെട്ട വശങ്ങൾ ചർച്ച ചെയ്യാൻ ഇന്ന് വിളിച്ചു ചേർത്ത സംസ്ഥാന ഗവർണർമാരുടെയും മുഖ്യമന്ത്രിമാരുടെയും കേന്ദ്ര ഭരണ പ്രദേശങ്ങളിലെ ലെഫ്റ്റനന്റ് ഗവർണർമാരുടെയും വീഡിയോ യോഗത്തിൽ പ്രധാനമന്ത്രി ശ്രീ നരേന്ദ്ര മോദി അധ്യക്ഷത വഹിച്ചു.
ഇന്ത്യയുടെ ജി20 പ്രസിഡൻസിരാജ്യത്തിന് മൊത്തത്തിൽ അവകാശപ്പെട്ടതാണെന്നും രാജ്യത്തിന്റെ കരുത്ത് പ്രകടിപ്പിക്കാനുള്ള അതുല്യമായ അവസരമാണിതെന്നും പ്രധാനമന്ത്രി തന്റെ പരാമർശത്തിൽ പറഞ്ഞു.
കൂട്ടായ പ്രവർത്തനങ്ങളുടെ പ്രാധാന്യം പ്രധാനമന്ത്രി ഊന്നിപ്പറയുകയും വിവിധ ജി 20 സമ്മേളനങ്ങളുടെ സംഘാടനത്തിൽ സംസ്ഥാനങ്ങളുടെ / കേന്ദ്ര ഭരണ പ്രദേശങ്ങളുടെ സഹകരണം തേടുകയും ചെയ്തു. സാമ്പ്രദായികമായ വലിയ മെട്രോ നഗരങ്ങൾക്കപ്പുറം ഇന്ത്യയുടെ ഇതര ഭാഗങ്ങൾ പ്രദർശിപ്പിക്കാൻ ജി 20 പ്രസിഡൻസി സഹായിക്കുമെന്നും അങ്ങനെ നമ്മുടെ രാജ്യത്തിന്റെ ഓരോ ഭാഗത്തിന്റെയും പ്രത്യേകത പുറത്തുകൊണ്ടുവരൻ കഴിയുമെന്നും അദ്ദേഹം ചൂണ്ടിക്കാട്ടി.
ഇന്ത്യയുടെ ജി 20 പ്രസിഡൻസി കാലത്ത് ഇന്ത്യയിലേക്ക് വരുന്ന ധാരാളം സന്ദർശകരെയും , വിവിധ പരിപാടികളിൽ അന്താരാഷ്ട്ര മാധ്യമ ശ്രദ്ധ കേന്ദ്രീകരിക്കുന്നതിനെയും എടുത്തുകാണിച്ചുകൊണ്ട്, ആകർഷകമായ ബിസിനസ്സ്, നിക്ഷേപം, ടൂറിസം കേന്ദ്രങ്ങളായി തങ്ങളെത്തന്നെ പുനർനാമകരണം ചെയ്യുന്നതിന് സംസ്ഥാനങ്ങളും കേന്ദ്ര ഭരണ പ്രദേശങ്ങളും ഈ അവസരം പ്രയോജനപ്പെടുത്തേണ്ടതിന്റെ പ്രാധാന്യത്തിന് പ്രധാനമന്ത്രി അടിവരയിട്ടു. ജി 20 പരിപാടികളിൽ ഗോവെർന്മെന്റിന്റെയും സമൂഹത്തിന്റെയും സമഗ്ര സമീപനത്തിലൂടെ ജനങ്ങളുടെ പങ്കാളിത്തം ഉറപ്പാക്കേണ്ടതിന്റെ ആവശ്യകതയും അദ്ദേഹം ആവർത്തിച്ചു.
ജി 20 യോഗങ്ങൾക്ക് ഉചിതമായി ആതിഥേയത്വം വഹിക്കുന്നതിന് സംസ്ഥാനങ്ങൾ നടത്തുന്ന തയ്യാറെടുപ്പുകൾക്ക് ഊന്നൽ നൽകി നിരവധി ഗവർണർമാരും മുഖ്യമന്ത്രിമാരും ലഫ്.ഗവർണർമാരും യോഗത്തിൽ തങ്ങളുടെ ചിന്തകൾ പങ്കുവെച്ചു.
യോഗത്തെ വിദേശകാര്യ മന്ത്രിയും അഭിസംബോധന ചെയ്തു, ഇന്ത്യയുടെ ജി 20 ഷെർപ്പ ഒരു അവതരണവും നടത്തി.
--ND--
(
പ്രത്യേക സേവനങ്ങളും ഫീച്ചറുകളും
ആലപ്പുഴയിലെ ത്രിതല കേര കര്ഷക കൂട്ടായ്മകളുടെ പ്രവര്ത്തനം മാതൃകാപരം
ത്രിതല കേര കര്ഷക കൂട്ടായ്മകളുടെ പ്രവര്ത്തനം മാതൃകാപരമെന്ന് കേന്ദ്ര കൃഷി കര്ഷകക്ഷേമ വകുപ്പ് അഡീഷണല് സെക്രട്ടറി ഡോ. അഭിലാഷ് ലിഖി. ആലപ്പുഴയിലെ എഴുപുന്നയില് നാളികേര വികസന ബോര്ഡിന് കീഴില് രജിസ്റ്റര് ചെയ്തിട്ടുള്ള തീരദേശ നാളികേര ഉല്പാദക ഫെഡറേഷന് സന്ദര്ശിച്ച് കര്ഷകരുമായി സംവദിച്ചു.
ബോര്ഡ് രൂപീകരിച്ചിട്ടുള്ള ത്രിതല കേര കര്ഷക കൂട്ടായ്മയുടെ പ്രവര്ത്തനങ്ങള് അദ്ദേഹം വിലയിരുത്തി. നാളികേരോല്പാദക സംഘങ്ങളും,ഫെഡറേഷനുകളും ഉത്പാദക കമ്പനികളും കൂട്ടായി കേര കൃഷി മേഖലയില് പ്രവര്ത്തനങ്ങള് ആസൂത്രണം ചെയ്യുകയും കര്ഷകര്ക്കിടയില് നടപ്പാക്കുകയും ചെയ്യുന്ന ഈ സംവിധാനം നൂതനമാണെന്ന് അദ്ദേഹം പറഞ്ഞു.
കേന്ദ്ര കൃഷി കര്ഷക ക്ഷേമ മന്ത്രാലയത്തിന് കീഴിലുള്ള വിവിധ കേന്ദ്ര ഏജന്സികള് വഴി നടപ്പിലാക്കുന്ന പദ്ധതികളെ സംബന്ധിച്ച് നാളികേര കര്ഷകരുമായി ഡോ. ലിഖി ചര്ച്ച നടത്തി. കേന്ദ്ര പദ്ധതി പ്രകാരം 10000 കര്ഷക ഉല്പാദക സംഘങ്ങള് രൂപീകരിക്കുന്നതിലെ വ്യവസ്ഥകള്ക്കു വിധേയമായി നാളികേര ഉല്പാദക ഫെഡറേഷനെ ഉടന് തന്നെ കമ്പനിയാക്കി ഉയര്ത്തുന്നതിനുള്ള പിന്തുണയും അദ്ദേഹം ഉറപ്പു നല്കി.
എഴുപുന്ന ഗ്രാമത്തിലെ 8 നാളികേര ഉല്പാദക സംഘങ്ങളുടെ കൂട്ടായ്മയാണ് തീരദേശ നാളികേര ഉല്പാദക ഫെഡറേഷന്. നാളികേര വികസന ബോര്ഡിന്റെ വിവിധ പദ്ധതികള് തീരദേശ ഫെഡറേഷനിലൂടെ നടപ്പിലാക്കി വരുന്നു.
-ND-
(Visitor Counter : 104
പ്രധാനമന്ത്രിയുടെ ഓഫീസ്
ആത്മനിര്ഭര് ഭാരത് നൂതനാശയ വെല്ലുവിളിക്ക് പ്രധാനമന്ത്രി സമാരംഭം കുറിച്ചു
(ന്യൂഡല്ഹി; 2020 ജൂലൈ 04
ഇപ്പോള് പൗരന്മാര് ഉപയോഗിച്ചുകൊണ്ടിരിക്കുന്നതും ലോകനിലവാരത്തില് എത്തുന്നതിനു ശേഷിയുള്ളതുമായ ആപ്പുകളെ കണ്ടെത്തുന്നതിനും അളക്കുന്നതിനുമുള്ള ആത്മനിര്ഭര് ഭാരത് നൂതനാശയ വെല്ലുവിളിക്ക് പ്രധാനമന്ത്രി നരേന്ദ്രമോദി സമാരംഭം കുറിച്ചു.
''ലോകനിലവാരത്തിലുള്ള ഇന്ത്യയില് നിര്മ്മിച്ച ആപ്പുകള് സൃഷ്ടിക്കുന്നതിന് ഇന്ന് ടെക്ക്-സ്റ്റാര്ട്ട് അപ്പ് സമൂഹത്തിന് അതിയായ താല്പര്യമുണ്ട്. അവരുടെ ആശയങ്ങള്ക്കൂം ഉല്പ്പന്നങ്ങള്ക്കും സൗകര്യമൊരുക്കുന്നതിന് ഇലക്ട്രോണിക്സ് & വിവരസാങ്കേതിക വിദ്യ മന്ത്രാലയം അടല് ഇന്നോവേഷന് മിഷനുമായി ചേർന്ന് ആത്മനിര്ഭര് ആപ്പ് ചലഞ്ചിന് സമാരംഭം കുറിയ്ക്കുകയാണ്.
ഈ വെല്ലുവിളി നിങ്ങള്ക്ക് വേണ്ടിയാണ്. നിങ്ങള്ക്ക് അത്തരം ഉല്പ്പന്നങ്ങളുണ്ടെങ്കില് അല്ലെങ്കില് അത്തരം ഒരു ഉല്പ്പന്നം സൃഷ്ടിക്കാനുള്ള വൈദഗ്ധ്യവും വീക്ഷണവുമുണ്ടെന്ന് തോന്നുന്നുണ്ടെങ്കില്, ഇതില് പങ്കെടുക്കാന് എന്റെ സാങ്കേതിക സമൂഹത്തിലെ എല്ലാ സുഹൃത്തുക്കളോടും അഭ്യര്ത്ഥിക്കുന്നു'', പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
കൊറോണ വൈറസ് പ്രമേയമാക്കിയ ഗാനങ്ങള്ക്കു ഗായകരെ പ്രധാനമന്ത്രി പ്രകീര്ത്തിച്ചു
'ജനത കര്ഫ്യൂ' സന്ദേശം പ്രചരിപ്പിച്ചതിനു പ്രധാനമന്ത്രി പ്രമുഖ വ്യക്തികളെ പ്രശംസിച്ചു
കൊറോണ വൈറസ് പ്രമേയമായുള്ള ഗാനങ്ങള്ക്കു ഗായകരായ മാലിനി അവസ്തി, പ്രിതം ഭര്ത്വന് എന്നിവരെ പ്രധാനമന്ത്രി ശ്രീ. നരേന്ദ്ര മോദി പ്രശംസിച്ചു. ഗാനങ്ങള് പ്രധാനമന്ത്രി ട്വിറ്ററില് പങ്കുവെച്ചു.
(ശരിയായ വിവരങ്ങള് പ്രചരിപ്പിക്കുന്നതിനു മാത്രമല്ല, ശരിയായ മുന്കരുതല് എടുക്കുന്നതിനും മാധ്യമ സുഹൃത്തുക്കളെ പ്രധാനമന്ത്രി പ്രശംസിച്ചു. പ്രത്യാശയുടെയും പ്രതീക്ഷയുടെയും സന്ദേശം പ്രചരിപ്പിക്കുന്നതിനു മാധ്യമങ്ങളെ അഭിനന്ദിക്കുകയും ചെയ്തു. തന്റെ 'ജനത കര്ഫ്യൂ' സന്ദേശം പ്രചരിപ്പിച്ചതിനു പ്രമുഖ വ്യക്തികളെ അദ്ദേഹം നന്ദി അറിയിച്ചു. ട്വീറ്റുകളില് അദ്ദേഹം പ്രതികരിച്ചു: 'കൊറോണ വൈറസിനെതിരെ പൊരുതാനായി ഞായറാഴ്ച വീട്ടില് കഴിയൂ എന്ന സന്ദേശം പ്രമുഖ വ്യക്തികള് പ്രചരിപ്പിക്കുന്നുണ്ട്. ജനങ്ങളുടെ പിന്തുണ സുനശ്ചിതമാണ്.'
'ജനത കര്ഫ്യൂ'വിന്റെ ഭാഗമാകാന് ജനങ്ങളോട് ആഹ്വാനംചെയ്ത പ്രധാനമന്ത്രി, കോവിഡ്-19 മഹാമാരിയെ തടുക്കുന്നതിന് ഇതേറെ കരുത്തു പകരുമെന്നു ചൂണ്ടിക്കാട്ടി. സാമൂഹിക അകലം പാലിക്കേണ്ടതിന്റെ പ്രാധാന്യം ഊന്നിപ്പറഞ്ഞ അദ്ദേഹം, ടെലിവിഷന് കണ്ടും നല്ല ഭക്ഷണങ്ങള് കഴിച്ചും കുടുംബത്തോടൊപ്പം നല്ല നിലയില് സമയം ചെലവിടാന് ജനങ്ങളോട് അഭ്യര്ഥിച്ചു. നാം ഓരോരുത്തരും കോവിഡ്-19നെതിരായ പോരാട്ടത്തില് വിലപ്പെട്ട ഭടന്മാരാണെന്നും ശ്രദ്ധയും ജാഗ്രതയും പുലര്ത്തുന്നതു മറ്റനേകം പേരുടെ ജീവന് രക്ഷിക്കുമെന്നും പ്രധാനമന്ത്രി പറഞ്ഞു. തെരുവുകള് ആളൊഴിഞ്ഞ നിലയിലാണെന്നും കോവിഡ്-19നെ നേരിടുന്നതിനുള്ള ദൃഢനിശ്ചയം പൂര്ണമാണെന്നും അദ്ദേഹം കൂട്ടിച്ചേര്ത്തു.
പ്രധാനമന്ത്രിയുടെ ഓഫീസ്
മാതാ വൈഷ്ണോ ദേവി ഭവനിൽ തിക്കിലും തിരക്കിലും പെട്ട് മരിച്ചവർക്ക് പിഎംഎൻആർഎഫിൽ നിന്നുള്ള സഹായധനം പ്രധാനമന്ത്രി അംഗീകരിച്ചു
മാതാ വൈഷ്ണോ ദേവി ഭവനിൽ തിക്കിലും തിരക്കിലും പെട്ട് മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  നിന്ന് സഹായധനം നൽകുന്നതിന് പ്രധാനമന്ത്രി ശ്രീ നരേന്ദ്ര മോദി അംഗീകാരം നൽകി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"മാതാ വൈഷ്ണോദേവി ഭവനിൽ തിക്കിലും തിരക്കിലും പെട്ട് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം ധനസഹായം നൽകും. പരിക്കേറ്റവർക്ക് 50,000 രൂപ നൽകും: പ്രധാനമന്ത്രി നരേന്ദ്ര മോദി ."
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി: ഓഗസ്റ്റ് 25, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ജൂൺ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
ജൽ ശക്തി മന്ത്രാലയം
ജലജീവന് ദൗത്യം : 2021 - 22 ലെ സംസ്ഥാന തല ആസൂത്രണ പ്രക്രിയയ്ക്ക് തുടക്കമാകുന്നു ; കേരളവുമായുള്ള ചര്ച്ച ഈ മാസം 24 ന്
സംസ്ഥാനങ്ങളുടെ വാര്ഷിക കര്മ്മപദ്ധതിക്ക് അന്തിമരൂപം നല്കാന് ഒരു മാസത്തെ പരിപാടി ഇക്കൊല്ലം ഗ്രാമീണ ഭവനങ്ങളില് പൈപ്പ് വെള്ളം ലഭ്യമാക്കുന്നതിന് ഒരു ലക്ഷം കോടിയിലധികം രൂപ നിക്ഷേപിക്കും
രാജ്യത്തെ എല്ലാ ഗ്രാമീണ വീടുകളിലും കുടിവെള്ളം ലഭ്യമാക്കാന് ലക്ഷ്യമിട്ടുള്ള ജലജീവന് ദൗത്യം 50,011 കോടി രൂപയുടെ കേന്ദ്ര ഗ്രാന്റോടെ 2021-22 ല് മൂന്നാം വര്ഷത്തിലേക്ക് കടന്നിരിക്കുകയാണ്. ജലജീവന് ദൗത്യത്തിന്റെ സംസ്ഥാനതല വാര്ഷിക കര്മ്മപദ്ധതിക്ക് രൂപം നല്കാനുള്ള വിപുലമായ പ്രക്രിയയ്ക്ക് കേന്ദ്ര ജലശക്തി മന്ത്രാലയം നാളെ  തുടക്കമിടും. കേന്ദ്ര കുടിവെള്ള വിതരണ, ശുചിത്വമന്ത്രാലയം സെക്രട്ടറിയുടെ നേതൃത്വത്തിലുള്ള ഒരു സമിതി ഓരോ ദിവസവും ഈ രണ്ട് സംസ്ഥാനങ്ങളുടെ കര്മ്മപദ്ധതികള് പരിശോധിച്ച് അന്തിമരൂപം നല്കും. തുടര്ന്ന് ഫീല്ഡ് സന്ദര്ശനത്തിനും അവലോകന യോഗങ്ങള്ക്കും ശേഷം ധനസഹായം വര്ഷം മുഴുവനും നല്കും.
ജലജീവന് ദൗത്യത്തിന് ബജറ്റില് നീക്കിവച്ചിട്ടുള്ള 50,000 കോടി രൂപയ്ക്ക് പുറമെ, പതിനഞ്ചാം ധനകാര്യകമ്മീഷന്റെ ശുപാര്ശ പ്രകാരമുള്ള 26,940 കോടി രൂപയും തത്തുല്യമായ സംസ്ഥാന വിഹിതവും ലഭ്യമാക്കും. ഇപ്രകാരം 2020-22 ല് രാജ്യത്തെ ഗ്രാമീണ ഭവനങ്ങളില് ടാപ്പ് വെള്ളം എത്തിക്കുന്നതിന് ഒരു ലക്ഷം കോടിയിലധികം രൂപ നിക്ഷേപിക്കാന് ലക്ഷ്യമിടുന്നു. പദ്ധതിയുടെ ലക്ഷ്യം കൈവരിക്കാന് ഇതേ തരത്തിലുള്ള നിക്ഷേപം മൂന്ന് വര്ഷം തുടരും.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ദീന്ദയാല് തുറമുഖത്തിലെ ട്യൂണ-ടെക്രയിലെ കണ്ടെയ്നര് ടെര്മിനല്, പൊതു-സ്വകാര്യ-പങ്കാളിത്ത  മാതൃകയില് നിര്മിച്ചു പ്രവര്ത്തനക്ഷമമാക്കി കൈമാറ്റം  ചെയ്യുന്ന രീതിയില് വികസിപ്പിക്കുന്നതിന് കേന്ദ്ര മന്ത്രിസഭ അംഗീകാരം നല്കി.
രാജ്യത്തെ പന്ത്രണ്ട് പ്രധാന തുറമുഖങ്ങളില് ഒന്നായ ദീന്ദയാല് തുറമുഖത്തിലെ ട്യൂണ-ടെക്രയിലെ കണ്ടെയ്നര് ടെര്മിനല്, പൊതു-സ്വകാര്യ-പങ്കാളിത്ത  മാതൃകയില് നിര്മിച്ചു പ്രവര്ത്തനക്ഷമമാക്കി കൈമാറുന്ന  രീതിയില് വികസിപ്പിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യ മന്ത്രിസഭാ സമിതി അംഗീകാരം നല്കി.
കരാര് ഏറ്റെടുക്കുന്നവര് 4,243.64 കോടി രൂപയും സാധാരണ ഉപഭോക്തൃ സൗകര്യങ്ങളുടെ വികസനത്തിനായി ദീന്ദയാല് തുറമുഖം 296.20 കോടി രൂപയും മുടക്കേണ്ടി വരുമെന്നാണ് കണക്കാക്കുന്നത്
പദ്ധതി യാഥാര്ത്ഥ്യമാകുമ്പോള് കണ്ടെയ്നര് ചരക്കു കടത്തിലെ ഭാവി വളര്ച്ചവഴി ഇതു തിരിച്ചുപിടിക്കാന് കഴിയും. 2025 മുതല്, 1.88 ദശലക്ഷം ടിഇയു  ചരക്കു കടത്തിന്റെ സാധ്യതയാണുണ്ടാവുക. അത് ട്യൂണ ടെക്ര വഴി നികത്താന് കഴിയും. ഇന്ത്യയുടെ വടക്കന് ഭാഗത്തിന്റെ  വിശാലമായ ഉള്പ്രദേശങ്ങളില് സേവനം ചെയ്യുന്ന അടച്ച കണ്ടെയ്നര് ടെര്മിനല് ആയതിനാല് ട്യൂണ-ടെക്രയിലെ ഒരു അത്യാധുനിക കണ്ടെയ്നര് ടെര്മിനലിന്റെ വികസനം അതിന് തന്ത്രപരമായ നേട്ടം നല്കും. കാണ്ട്ലയുടെ വ്യാപാര സാധ്യതകള് വര്ധിപ്പിക്കുന്നതിന് പുറമേ, പദ്ധതി സമ്പദ്വ്യവസ്ഥയെ ഉത്തേജിപ്പിക്കുകയും തൊഴിലവസരങ്ങള് സൃഷ്ടിക്കുകയും ചെയ്യും.
വിശദാംശങ്ങള്:
പദ്ധതി നടപ്പാക്കുന്നതിന് ഒരു അന്തര്ദേശീയ മത്സരാധിഷ്ഠിത ലോല പ്രക്രിയയിലൂടെ ഒരു സ്വകാര്യ കരാറുകാരനെ ബിഒടി അടിസ്ഥാനത്തില് ചുമതലപ്പെടുത്താനാണ് തീരുമാനം. കരാറുകാരനും  കരാര് നല്കുന്ന അധികൃതരും  നടപ്പാക്കേണ്ട കണ്സഷന് കരാര്  പ്രകാരം പദ്ധതിയുടെ രൂപകല്പന, എഞ്ചിനീയറിംഗ്, ധനവിനിയോഗം, സംഭരണം, നടപ്പാക്കല്, പ്രവര്ത്തനക്ഷമമാക്കല്, അറ്റകുറ്റപ്പണികള് തുടങ്ങിയവയുടെ ഉത്തരവാദിത്തം കരാറുകാര്ക്കാണ്. നിയുക്ത ചരക്കുകള് കൈകാര്യം ചെയ്യുന്നതിനു മുപ്പത് വര്ഷത്തേക്കായിരിക്കും അനുമതി. പൊതു അടിസ്ഥാന സൗകര്യങ്ങളുടെ ഉത്തരവാദിത്തം ദീന്ദയാല് തുറമുഖത്തിനായിരിക്കും.
4,243.64 കോടി രൂപ ചെലവില് അനുബന്ധ സൗകര്യങ്ങളോടെ മൂന്ന് കപ്പലുകള് ഒരേസമയം കൈകാര്യം ചെയ്യുന്നതിനുള്ള ഒരു ഓഫ്-ഷോര് ബെര്ത്തിംഗ് ഘടനയും പ്രതിവര്ഷം 2.19 ദശലക്ഷം ടിഇയു കൈകാര്യം ചെയ്യാനുള്ള ശേഷിയും ഈ പദ്ധതിയില് ഉള്പ്പെടുന്നു.
തുടക്കത്തില്, പ്രോജക്റ്റ് 6000 ടിഇയുകളുടെ 14 മീറ്റര് ഡ്രാഫ്റ്റ് വെസ്സലുകള് നല്കുന്നു, അതനുസരിച്ച്, 14 മീറ്റര് ഡ്രാഫ്റ്റിന്റെ കണ്ടെയ്നര് ചരക്കു കടത്തുന്നതിനായി ദീന്ദയാല് തുറമുഖം പൊതു ചാനല് കുഴിക്കുകയും പരിപാലിക്കുകയും ചെയ്യും. കരാര് കാലയളവില്, കരാറുകതാര്ക്ക് അതിന്റെ അപ്രോച്ച് ചാനല്, ബെര്ത്ത് പോക്കറ്റ്, ടേണിംഗ് സര്ക്കിള് എന്നിവ ആഴത്തിലാക്കി/വിശാലമാക്കി 18 മീറ്റര് ഡ്രാഫ്റ്റ് വരെയുള്ള കപ്പലുകള് കൈകാര്യം ചെയ്യാനുള്ള സ്വാതന്ത്ര്യം ഉണ്ടായിരിക്കും. ഡ്രാഫ്റ്റില് വര്ധിപ്പിക്കുന്നതിനുള്ള നിര്ദ്ദേശത്തിന്റെ സമയത്ത് ചെലവ് പങ്കിടല് സംബന്ധിച്ച് തുറമുഖവും കരാറുകാരും തമ്മിലുള്ള പരസ്പര ഉടമ്പടിയുടെ അടിസ്ഥാനത്തില് പൊതു ചാനലിന്റെ ഡ്രാഫ്റ്റ് വര്ദ്ധിപ്പിക്കാം.
പശ്ചാത്തലം:
ഇന്ത്യയിലെ പന്ത്രണ്ട് പ്രധാന തുറമുഖങ്ങളില് ഒന്നാണ് ദീന്ദയാല് തുറമുഖം. ഇത് ഇന്ത്യയുടെ പടിഞ്ഞാറന് തീരത്ത്, ഗുജറാത്ത് സംസ്ഥാനത്തിലെ കച്ച് ഉള്ക്കടലില് സ്ഥിതി ചെയ്യുന്നു. ദീന്ദയാല് തുറമുഖം പ്രധാനമായും ജമ്മു കശ്മീര്, ഉത്തര്പ്രദേശ്, മധ്യപ്രദേശ്, രാജസ്ഥാന് എന്നിവിടങ്ങളില് ഉള്പ്പെടുന്ന ഭൂപ്രദേശം ഉള്പ്പെടെ വടക്കേ ഇന്ത്യയിലേക്കാണ് സര്വ്വീസ് നടത്തുന്നത്.
ND
(
വാണിജ്യ വ്യവസായ മന്ത്രാലയം
ഏക ബ്രാന്റ് ചെറുകിട വ്യാപാരത്തില് ഇതുവരെയുള്ള വിദേശ നിക്ഷേപം 1048.14 ദശലക്ഷം ഡോളര്
രാജ്യത്തെ ഏക ബ്രാന്റ് ചില്ലറ വില്പ്പന മേഖലയില് 2006 ഏപ്രില് മുതല് ഇക്കൊല്ലം മാര്ച്ച് വരെയുള്ള കണക്ക് പ്രകാരം നേരിട്ടുള്ള വിദേശ നിക്ഷേപത്തിലൂടെ 1048.14 ദശലക്ഷം ഡോളറിന്റെ നിക്ഷേപമുണ്ടായിട്ടുണ്ട്. ഇത്തരത്തിലുള്ള 112 ബ്രാന്റുകള്ക്കാണ് ഗവണ്മെന്റ് അനുമതി നല്കിയിട്ടുള്ളതെന്ന് കേന്ദ്ര വാണിജ്യ, വ്യവസായ സഹമന്ത്രി ശ്രീ. സി.ആര്. ചൗധരി രാജ്യസഭയില് രേഖാമൂലം നല്കിയ മറുപടിയില് വ്യക്തമാക്കി. ഇക്കൊല്ലം മാര്ച്ച് 29 ന് ശേഷം, മുന്കൂര് അനുമതി ഇല്ലാതെ തന്നെ ഏക ബ്രാന്റ് ചില്ലറ വില്പ്പന മേഖലയില് 100 ശതമാനം വിദേശ നിക്ഷേപത്തിന് അനുമതി നല്കിയിട്ടുണ്ട്.
(ND/MRD
പ്രധാനമന്ത്രിയുടെ ഓഫീസ്
ഗ്രാമീണ വിനോദസഞ്ചാരം പ്രോത്സാഹിപ്പിക്കുന്നതിന് തന്റെ ബഹുമാനാർത്ഥം പ്രത്യേക ട്യൂൺ സൃഷ്ടിച്ചതിന് കോങ്തോങ്ങിലെ ജനങ്ങളോട് പ്രധാനമന്ത്രി നന്ദി അറിയിച്ചു
മേഘാലയയിലെ ചൂളമടിക്കുന്ന ഗ്രാമം എന്നറിയപ്പെടുന്ന കോങ്ങ് തോങ് ഗ്രാമത്തെ ഒരു പ്രധാന വിനോദസഞ്ചാര കേന്ദ്രമായി ഉയർത്തുന്നതിനുള്ള കേന്ദ്ര ഗവൺമെന്റിന്റെ ശ്രമങ്ങളെ അഭിനന്ദിച്ചുകൊണ്ട് ഒരു പ്രത്യേക രാഗത്തിന് രുപം നൽകിയ കോങ്തോങ്ങിലെ ജനങ്ങളോട് പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു.
മേഘാലയ മുഖ്യമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"കോങ്തോങ്ങിലെ ജനങ്ങളോട് നന്ദിയുണ്ട് . മേഘാലയയുടെ ടൂറിസം സാധ്യതകൾ വർധിപ്പിക്കാൻ കേന്ദ്ര ഗവൺമെന്റ് പൂർണ്ണമായും പ്രതിജ്ഞാബദ്ധമാണ്. അതെ, ഈയിടെ സംസ്ഥാനത്ത് നടന്ന ചെറി ബ്ലോസം ഫെസ്റ്റിവലിന്റെ മികച്ച ചിത്രങ്ങളും കണ്ടു. മനോഹരം."
പ്രധാനമന്ത്രിയുടെ ഓഫീസ്
പ്രധാനമന്ത്രി ഹംഗറി പ്രധാനമന്ത്രി വിക്ടർ ഓർബനുമായി സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഹംഗറി പ്രധാനമന്ത്രി വിക്ടർ ഓർബനുമായി ഫോണിൽ സംസാരിച്ചു
യുക്രെയ്നിലെ നിലവിലെ സ്ഥിതിഗതികൾ ഇരു നേതാക്കളും ചർച്ച ചെയ്തു. അടിയന്തര വെടിനിർത്തൽ ഉറപ്പാക്കി നയതന്ത്രത്തിലേക്കും സംഭാഷണത്തിലേക്കും മടങ്ങേണ്ടതിന്റെ ആവശ്യകതയിൽ ഇരുവരും യോജിപ്പ് പ്രകടിപ്പിച്ചു .
യുക്രെയ്ൻ-ഹംഗറി അതിർത്തിയിലൂടെ 6000-ലധികം ഇന്ത്യൻ പൗരന്മാരെ ഒഴിപ്പിക്കാൻ സഹായിച്ചതിന് പ്രധാനമന്ത്രി ഓർബനും ഹംഗേറിയൻ ഗവണ്മെന്റിനും ഊഷ്മളമായ നന്ദി അറിയിച്ചു. യുക്രെയ്നിൽ നിന്ന് ഒഴിപ്പിച്ച ഇന്ത്യൻ മെഡിക്കൽ വിദ്യാർത്ഥികൾക്ക് പ്രധാനമന്ത്രി ഓർബൻ ആശംസകൾ നേർന്നു. അവർക്ക് വേണമെങ്കിൽ ഹംഗറിയിൽ പഠനം തുടരാമെന്ന് അദ്ദേഹം പറഞ്ഞു. ഉദാരമായ ഈ വാഗ്ദാനത്തിന് പ്രധാനമന്ത്രി അദ്ദേഹത്തെ അഭിനന്ദനം അറിയിച്ചു.
ഉരുത്തിരിഞ്ഞു കൊണ്ടിരിക്കുന്ന സാഹചര്യങ്ങൾ സംബന്ധിച്ച് സമ്പർക്കം പുലർത്താനും സംഘർഷം അവസാനിപ്പിക്കാൻ പ്രോത്സാഹിപ്പിക്കുന്നതിനുള്ള ശ്രമങ്ങൾ തുടരാനും നേതാക്കൾ സമ്മതിച്ചു.
-ND-
(
പ്രധാനമന്ത്രിയുടെ ഓഫീസ്
ആഗോള മുസ്ലിം ലീഗ് സെക്രട്ടറി ജനറൽ പ്രധാനമന്ത്രിയെ സന്ദർശിച്ചു
ആഗോള മുസ്ലിം ലീഗ് സെക്രട്ടറി ജനറൽ ഷെയ്ഖ് ഡോ മുഹമ്മദ് ബിൻ അബ്ദുൾകരീം അൽ ഈസ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
ആഗോള മുസ്ലിം ലീഗ് സെക്രട്ടറി ജനറലും മുസ്ലീം പണ്ഡിതസംഘടനയുടെ ചെയർമാനുമായ ഷെയ്ഖ് ഡോ മുഹമ്മദ് ബിൻ അബ്ദുൾകരീം അൽ ഈസയുമായി പ്രധാനമന്ത്രി നരേന്ദ്ര മോദി കൂടിക്കാഴ്ച നടത്തി. മതങ്ങൾ തമ്മിലുള്ള ഐക്യം, സമാധാനം, മനുഷ്യപുരോഗതിക്ക് വേണ്ടിയുള്ള പ്രവർത്തനങ്ങൾ എന്നിവയുടെ വിവിധ വശങ്ങളെ കുറിച്ച് അവർ വിശദമായ ചർച്ചകൾ നടത്തി.
നിതി ആയോഗ്
നിതി ആയോഗിന്റെ 'ഫിൻടെക് ഓപ്പൺ' ഉച്ചകോടി കേന്ദ്രമന്ത്രി ശ്രീ അശ്വിനി വൈഷ്ണവ് ഉദ്ഘാടനം ചെയ്തു
ഫിൻടെക് വ്യവസായത്തിന്റെ പ്രാധാന്യം എടുത്തു കാട്ടുന്നതിൻ്റെ ഭാഗമായി, നീതി ആയോഗ്, ഫോൺ പേ, എ ഡബ്ള്യു എസ്, ഇ വൈ എന്നിവയുമായി സഹകരിച്ച് ഫെബ്രുവരി 7-28 വരെ മൂന്നാഴ്ചത്തെ വെർച്വൽ ഉച്ചകോടിയായ ‘ഫിൻടെക് ഓപ്പൺ’ സംഘടിപ്പിക്കുന്നു. കേന്ദ്ര റെയിൽവേ, കമ്മ്യൂണിക്കേഷൻസ്, ഇലക്ട്രോണിക്സ്, ഐടി മന്ത്രി ശ്രീ അശ്വിനി വൈഷ്ണവ് ഇന്ന് ഉച്ചകോടി ഉദ്ഘാടനം ചെയ്തു. നിതി ആയോഗ് വൈസ് ചെയർമാൻ ഡോ രാജീവ് കുമാർ സന്നിഹിതനായിരുന്നു.
ഇത്തരത്തിലുള്ള ആദ്യ സംരംഭമായ ഫിൻടെക് ഓപ്പൺ, റെഗുലേറ്റർമാർ, ഫിൻടെക് പ്രൊഫഷണലുകൾ, താൽപര കക്ഷികൾ, വ്യവസായ പ്രമുഖർ, സ്റ്റാർട്ടപ്പ് സമൂഹം, ഡെവലപ്പർമാർ എന്നിവരെ ഒരുമിച്ച് കൊണ്ട് വരാനും നൂതന ആശയങ്ങൾ കൈമാറാനും സഹായിക്കും.
ഫിൻടെക് ഓപൺ ഒരു ആഴത്തിലുള്ള പഠനാനുഭവം സൃഷ്ടിക്കാൻ ലക്ഷ്യമിടുന്നു. ഇതിന് മൂന്ന് ലക്ഷ്യങ്ങളുണ്ട്:
1. ഫിൻടെക് വ്യവസായത്തിലുടനീളം ഒരു തുറന്ന അന്തരീക്ഷം പ്രോത്സാഹിപ്പിക്കുക
2. നൂതന ആശയങ്ങളും വളർച്ചയും പ്രോത്സാഹിപ്പിക്കുക
3. ഫിൻടെക് നൂതന ആശയങ്ങളുടെ പുതു തരംഗം സൃഷ്ടിക്കുന്നതിന് സാമ്പത്തിക ഉൾപ്പെടുത്തൽ ഉറപ്പാക്കുകയും അക്കൗണ്ട് അഗ്രഗേറ്റർ പോലുള്ള പുതിയ മാതൃകകൾ പ്രയോജനപ്പെടുത്തുകയും ചെയ്യുക.
വിവിധ സ്റ്റാർട്ടപ്പുകളുടെ നൂതനാശയങ്ങളും വെല്ലുവിളികളും ഉയർത്തിക്കാട്ടുന്ന വെബിനാറുകൾ, റൌണ്ട്-ടേബിൾ ചർച്ചകൾ തുടങ്ങിയവ ഉച്ചകോടിയിൽ ഉണ്ടായിരിക്കും. കൂടാതെ, ഫിൻടെക്കുമായി ബന്ധപ്പെട്ട പ്രവർത്തനങ്ങളും പ്രദർശിപ്പിക്കും. ഏറ്റവും മികച്ച നൂതനാശയ സ്റ്റാർട്ടപിനെ ഒരു വെർച്വൽ ചടങ്ങിൽ അനുമോദിക്കുകയും ചെയ്യും.
ഇന്ത്യയുടെ എക്കാലത്തെയും വലിയ ഫിൻടെക് ഹാക്കത്തോണാണ് ഉച്ചകോടിയുടെ പ്രധാന ആകര്ഷണം. ഇത് വ്യക്തിഗത ഡെവലപ്പർമാർക്കും സ്റ്റാർട്ട്-അപ്പ് സമൂഹത്തിനും യഥാർത്ഥ ലോക പ്രശ്നങ്ങൾ പരിഹരിക്കാൻ സഹായിക്കുന്ന മികച്ച ആശയങ്ങൾ അവതരിപ്പിക്കാൻ അവസരമൊരുക്കും. കൂടാതെ, കുട്ടികളിൽ സർഗ്ഗാത്മകതയും നൂതന ആശയങ്ങളും സംരംഭകത്വ മനോഭാവവും വളർത്തുന്നതിനായി, അടൽ ഇന്നൊവേഷൻ മിഷന്റെ അടൽ ടിങ്കറിംഗ് ലാബ് ശൃംഖല വഴി സ്കൂൾ വിദ്യാർത്ഥികൾക്കായി മറ്റൊരു ഹാക്കത്തോണും സംഘടിപ്പിക്കും.
വാര്ത്താവിതരണ പ്രക്ഷേപണ മന്ത്രാലയം
ഇന്ത്യയുടെ ജി 20 അധ്യക്ഷതയെക്കുറിച്ചുള്ള ഇ-ബുക്കായ "പീപ്പിൾസ് G20", കേന്ദ്ര വാർത്ത വിതരണ പ്രക്ഷേപണ മന്ത്രാലയ സെക്രട്ടറി ശ്രീ അപൂർവ ചന്ദ്ര പ്രകാശനം ചെയ്തു.
ന്യൂഡൽഹി : സെപ്റ്റംബർ 18, 2023
കേന്ദ്ര വാർത്ത വിതരണ പ്രക്ഷേപണ മന്ത്രാലയം സെക്രട്ടറി ശ്രീ അപൂർവ ചന്ദ്ര, ഇന്ന് ന്യൂ ഡൽഹിയിൽ ഇന്ത്യയുടെ ജി 20 അധ്യക്ഷതയെക്കുറിച്ചുള്ള ഇ-ബുക്കായ “പീപ്പിൾസ് ജി 20” പുറത്തിറക്കി. പ്രസ് ഇൻഫർമേഷൻ ബ്യൂറോ പ്രിൻസിപ്പൽ ഡയറക്ടർ ജനറൽ ശ്രീ മനീഷ് ദേശായി, ഐ ആൻഡ് ബി, പിഐബി മന്ത്രാലയത്തിലെ മറ്റ് മുതിർന്ന ഉദ്യോഗസ്ഥർ എന്നിവരുടെ സാന്നിധ്യത്തിലാണ് പുസ്തകം പ്രകാശനം ചെയ്തത്.
(ഇന്ത്യയുടെ ജി20 അധ്യക്ഷതയെക്കുറിച്ചുള്ള സമ്പൂർണ വിവരങ്ങളാണ് പുസ്തകത്തിലുള്ളത് .പുസ്തകത്തിന് മൂന്ന് ഭാഗങ്ങളുണ്ട്, ആദ്യ ഭാഗം 2023 സെപ്റ്റംബർ 9 മുതൽ 10 വരെ ന്യൂഡൽഹിയിൽ നടന്ന ജി 20 ഉച്ചകോടിയുമായി ബന്ധപ്പെട്ടതാണ്. ജി 20 യുടെ ഘടനയും പ്രവർത്തനവും,കൂടാതെ ഇന്ത്യയുടെ അധ്യക്ഷതയ്ക്ക് കീഴിൽ ആരംഭിച്ച സംരംഭങ്ങളെക്കുറിച്ചും ഇതിൽ വിശദീകരിക്കുന്നു.
ഇന്ത്യ അധ്യക്ഷ പദവിയിൽ ചുമതലയേറ്റതിന് ശേഷം കഴിഞ്ഞ വർഷം രാജ്യത്തുടനീളം നടന്ന എൻഗേജ്മെന്റ് ഗ്രൂപ്പുകളുടെ യോഗങ്ങളുടെയും ഷെർപ്പ, ഫിനാൻസ് ട്രാക്ക് എന്നിവയ്ക്ക് കീഴിലുള്ള വിവിധ പ്രവർത്തക ഗ്രൂപ്പുകളുടെയും പ്രവർത്തനത്തിന്റെ സംഗ്രഹരൂപമാണ് രണ്ടാം ഭാഗം നൽകുന്നത്.
ഇന്ത്യയുടെ ജി 20 അധ്യക്ഷതയെ ഒരു ജനകീയ പ്രസ്ഥാനമാക്കി മാറ്റിക്കൊണ്ട് കഴിഞ്ഞ വർഷം രാജ്യത്തുടനീളം നടന്ന ജനപങ്കാളിത്ത പരിപാടികളുടെ ഫോട്ടോ സമാഹാരമാണ് ഇ-ബുക്കിന്റെ അവസാന ഭാഗത്തിൽ ഉൾപ്പെടുത്തിയിരിക്കുന്നത്.
ഇനിപ്പറയുന്ന URL-ൽ പുസ്തകം ലഭ്യമാണ്.: https://static.pib.gov.in/WriteReadData/userfiles/People_g20_flipbook/index.html
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് ചികിത്സയിലുള്ളവരുടെ എണ്ണം തുടർച്ചയായി കുറയുന്നു
(കോവിഡ് ബാധിതരുടെ ആകെ കണക്കു പരിശോധിക്കുമ്പോള് ചികിത്സയിലുള്ളവരുടെ നിരക്ക് രാജ്യത്ത് കുറയുകയാണ്. ഒരു മാസത്തിനു ശേഷം ഇതാദ്യമായി രോഗികളുടെ എണ്ണം 9 ലക്ഷത്തിനു താഴെയായി. ഇന്നത്തെ കണക്ക് അനുസരിച്ച് രാജ്യത്ത് രോഗബാധിതരുടെ എണ്ണം 8,93,592 ആണ്. സെപ്റ്റംബര് 09ന് 8.97 ലക്ഷം രോഗികള് രേഖപ്പെടുത്തിയ ശേഷം ഇതാദ്യമായാണ് രോഗബാധിതര് ഇത്രയും കുറയുന്നത്.
ആകെ രോഗം സ്ഥിരീകരിച്ചവരില് 12.94% മാത്രമാണ് നിലവില് ചികിത്സയിലുള്ളത്.
ആകെ രോഗമുക്തര് 59,06,069 പേരാണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം 50 ലക്ഷം  കവിഞ്ഞു.
ദേശീയതലത്തില് കോവിഡ് രോഗമുക്തി നിരക്ക് 85.52 ശതമാനമായി വര്ധിച്ചു. കഴിഞ്ഞ 24 മണിക്കൂറിനിടെ രാജ്യത്ത് 78,365 പേര് സുഖം പ്രാപിച്ചു. പുതുതായി രോഗം സ്ഥിരീകരിച്ചവരുടെ
എണ്ണം 70,496 ആണ്.
പുതുതായി രോഗമുക്തി നേടുന്നവരുടെ എണ്ണം തുടര്ച്ചയായി മൂന്ന് ആഴ്ചകളില് പുതിയ രോഗബാധിതരുടെ എണ്ണത്തെക്കാല് കൂടുതലായിരുന്നു.
പുതുതായി രോഗമുക്തരായവരില് 75 ശതമാനവും മഹാരാഷ്ട്ര, കര്ണാടക, കേരളം, ആന്ധ്രാപ്രദേശ്, തമിഴ്നാട്, ഉത്തര്പ്രദേശ്, ഒഡിഷ, പശ്ചിമ ബംഗാള്, ഡല്ഹി, മധ്യപ്രദേശ് എന്നീ 10 സംസ്ഥാനങ്ങളിലാണ്. മഹാരാഷ്ട്രയില് മാത്രം 15,000 ത്തിലധികം പേര് രോഗമുക്തരായി.
കഴിഞ്ഞ 24 മണിക്കൂറിനിടെ പുതുതായി 70,496 പേര്ക്കാണ് രാജ്യത്ത് കോവിഡ് സ്ഥിരീകരിച്ചത്.
പുതിയ കേസുകളില് 78 ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളില് നിന്നാണ്. 13,000 ത്തിലധികം കേസുകളുള്ള മഹാരാഷ്ട്രയാണ് മുന്നില്. കര്ണാടകയില് 10,000 ലധികം കേസുകളുണ്ട്.
കഴിഞ്ഞ 24 മണിക്കൂറിനുള്ളില് 964 മരണമാണ് രാജ്യത്ത് റിപ്പോര്ട്ട് ചെയ്തത്. ഇതില് 82 ശതമാനവും പത്ത് സംസ്ഥാനങ്ങൾ/കേന്ദ്രഭരണ പ്രദേശങ്ങളിലാണ്. മരണസംഖ്യയില് 37 ശതമാനവും മഹാരാഷ്ട്രയിലാണ് .
വിനോദ പാര്ക്കുകളിലും സമാന ഇടങ്ങളിലും പിന്തുടരേണ്ട പ്രതിരോധ നടപടികളെ സംബന്ധിച്ച മാര്ഗ്ഗരേഖ കേന്ദ്ര ആരോഗ്യ കുടുംബക്ഷേമ മന്ത്രാലയം പുറത്തിറക്കി. ഈ ലിങ്കില് മാര്ഗ്ഗരേഖ ലഭ്യമാണ്: https://www.mohfw.gov.in/pdf/SOPonpreventivemeasurestobefollowedinEntertainmentParksandsimilarplacestocontainspreadofCOVID19.pdf
റെയില്വേ മന്ത്രാലയം
റെയിൽവേ ചരക്ക് നീക്കം 2020 ലെ ഏറ്റവും ഉയർന്ന നിരക്കിൽ
2020 നവംബർ മാസത്തിൽ ചരക്ക് നീക്കത്തിലൂടെയുള്ള വരുമാനത്തിലും ചരക്ക് നീക്കത്തിലും ഇന്ത്യൻ റെയിൽവേ മുന്നേറ്റം കാഴ്ച വച്ചു.
ഉയർന്ന ലക്ഷ്യം വച്ചുള്ള പ്രവർത്തനത്തിലൂടെ, 2020 നവംബർ മാസത്തെ ചരക്ക് നീക്കം, കഴിഞ്ഞ വർഷം ഇതേ കാലയളവിലെ വരുമാനത്തെയും അളവിനെയും മറികടന്നു.
2020 നവംബർ മാസത്തിൽ ഇന്ത്യൻ റെയിൽവേ 109.68 ദശലക്ഷം ടൺ ചരക്കുകൾ കൈകാര്യം ചെയ്തു. കഴിഞ്ഞ വർഷം ഇതേ കാലയളവിലെ 100.96 ദശലക്ഷം ടൺ ചരക്കുമായി താരതമ്യം ചെയ്യുമ്പോൾ 9% കൂടുതലാണ്. ചരക്ക് നീക്കത്തിലൂടെ മാത്രം 10657.66 കോടി രൂപ ഇന്ത്യൻ റെയിൽവേ വരുമാനം നേടി. ഇതേ കാലയളവിലെ കഴിഞ്ഞ വർഷത്തെ വരുമാനമായ 10207.87 കോടി രൂപയുമായി താരതമ്യം ചെയ്യുമ്പോൾ 449.79 കോടി രൂപ  കൂടുതലാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 185.90 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 10,889 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 946 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,04,329 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 796 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 79.45 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,06,251 പരിശോധനകള്.
-ND-
(Visitor Counter : 123
ന്യൂനപക്ഷകാര്യ മന്ത്രാലയം
കേന്ദ്രം ന്യൂനപക്ഷകാര്യ മന്ത്രാലയം നിർത്തലാക്കാൻ സാധ്യതയുണ്ടെന്ന റിപ്പോർട്ട് തെറ്റും വസ്തുതകൾക്ക് വിരുദ്ധവുമാണെന്ന് മന്ത്രാലയം
(ന്യൂ ഡൽഹി, ഒക്ടോബർ 03, 2022
കേന്ദ്ര ഗവൺമെന്റ് ന്യൂനപക്ഷകാര്യ മന്ത്രാലയം നിർത്തലാക്കാൻ സാധ്യതയുണ്ടെന്ന് ആരോപിച്ച് ചില മാധ്യമങ്ങളിൽ വാർത്തകൾ വന്നിരുന്നു. ഈ റിപ്പോർട്ടുകൾ തെറ്റും വസ്തുതകൾക്ക് വിരുദ്ധവുമാണ് . ഇത്തരം റിപ്പോർട്ടുകൾ തള്ളിക്കളയുന്നതായും ന്യൂനപക്ഷകാര്യ മന്ത്രാലയം അറിയിച്ചു.
മന്ത്രിസഭ
ദേശീയ മെഡിക്കല് കമ്മീഷന് ബില്, 2019ല് വരുത്തുന്ന ഭേദഗതികള്ക്കു മന്ത്രിസഭയുടെ അംഗീകാരം
ദേശീയ മെഡിക്കല് കമ്മീഷന് ബില്, 2019ല് വരുത്തുന്ന ഭേദഗതികള് സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുമ്പാകെ വിശദീകരിക്കപ്പെട്ടു. ബില്ലിന്റെ ആദ്യരൂപം ഭേദഗതികള് സഹിതം 2019 ജൂലൈ 17നു കേന്ദ്ര മന്ത്രിസഭ അംഗീകരിക്കുകയും പാര്ലമെന്റിന്റെ ഇരു സഭകളും യഥാക്രമം 2019 ജൂലൈ 29നും 2019 ഓഗസ്റ്റ് ഒന്നിനും പാസാക്കുകയും ചെയ്തതാണ്.
പാര്ലമെന്റ് പാസ്സാക്കുകയും 2019 ജൂലൈ 17നു മന്ത്രിസഭ അംഗീകരിക്കുകയും ചെയ്ത ദേശീയ മെഡിക്കല് കമ്മീഷന് ബില്, 2019ല് താഴെപ്പറയുന്ന മാറ്റങ്ങള് വരുത്തുകയും മന്ത്രിസഭയെ ഇതു ധരിപ്പിക്കുകയും ചെയ്തിട്ടുണ്ട്.
1. വകുപ്പ് 4- 14 അംഗങ്ങള്ക്കു പകരം 22 പാര്ട് ടൈം അംഗങ്ങള്
2. വകുപ്പ് 4- ആറ് അംഗങ്ങള്ക്കു പകരം 10 അംഗങ്ങള്
3. വകുപ്പ് 4- അഞ്ച് അംഗങ്ങള്ക്കു പകരം ഒന്പത് അംഗങ്ങള്
4. വകുപ്പ് 37- ‘പഠിപ്പിക്കുന്നതിനായിക്കൂടി’ എന്ന് അവസാനഭാഗത്തു ചേര്ത്തു.
(Visitor Counter : 52